text: Dones a les ones escrit per Elvira Altés - SIESTV
  06 març 2021 Dones a les ones escrit per Elvira Altés
  La història de la ràdio a Catalunya en veu de les dones
  Redacció.- Dones a les ones és un llibre escrit per la periodista feminista, professora de periodisme i investigadora especialitzada en comunicació i gènere Elvira Altés que té la voluntat d'oferir una història de la ràdio a Catalunya, amb la intenció de contextualitzar l'aparició de les dones en el mitjà radiofònic.
  Al llarg de prop de 400 pàgines, el llibre demostra doncs que a la història de la ràdio a Catalunya "elles també hi eren, que a través del seu treball i esforç les dones van fer possible que aquell invent sonés, comuniqués, ens fes companyia, ens entretingués i ens informés. I que ho segueixen fent cada dia".